ดิฉันมีประจำเดือน ช่วงวันที่15 กินยาคุมฉุกเฉินเเล้วประจำเดือนเลื่อนมาเป็นวันที่25 เดือนต่อมาประจำเดือนเลยกำหนดเเต่มีอาการปวดเอว มีโอกาสท้องไหมค้ะ
สวัสดีค่ะ Ca Rnประจำเดือน คือเลือดที่เกิดจากการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่โดยการใช้ยาคุมฉุกเฉินอาจทำให้ประจำเดือนเลื่อนในเดือนนั้นๆได้ แต่ไม่ควรมีผลสำหรับในเดือนถัดมาค่ะ และหากหลังมีเพศสัมพันธ์ประจำเดือนมาแล้ว ก็น่าจะไม่มีการตั้งครรภ์ค่ะอย่างไรก็ตาม สามารถซื้อชุดตรวจการตั้งครรภ์ทางปัสสาวะมาตรวจเองเบื้องต้นได้ ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไปตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า และควรมีเพศสัมพันธ์โดยใส่ถุงยางอนามัยและใช้ยาคุมกำเนิดค่ะ